นายกรัฐมนตรี มอบโล่ประกาศเกียรติคุณสุดยอดวัฒนธรรมสร้างสรรค์แห่งปี 32 โล่รางวัลชื่นชมทุกงานสร้างประโยชน์ให้ประเทศชาติ
นายกรัฐมนตรี มอบโล่ประกาศเกียรติคุณสุดยอดวัฒนธรรมสร้างสรรค์แห่งปี 32 โล่รางวัลชื่นชมทุกงานสร้างประโยชน์ให้ประเทศชาติพลเอก ประยุทธ์ จันทร์โอชา นายกรัฐมนตรี เป็นประธานในพิธีมอบโล่ประกาศเกียรติคุณสุดยอดวัฒนธรรมสร้างสรรค์แห่งปี พ.ศ. 2561 จำนวน 32 โล่รางวัล ซึ่งเป็นผลงานสร้างสรรค์เหตุการณ์สำคัญและบุคคลนำมาซึ่งชื่อเสียงและภาพลักษณ์ของประเทศไทย และเป็นแบบอย่างในการสร้างคุณค่าที่ดีให้แก่สังคมนายกรัฐมนตรี กล่าวชื่นชมและแสดงความยินดีกับผู้ได้รับรางวัล และขอให้ทุกคนคงความดีที่ได้ทำไว้ตลอดไป เพราะทุกรางวัลที่ได้ล้วนเป็นแรงบันดาลใจให้สังคมในการทำความดีและสืบสานความเป็นไทย ซึ่งการทำความดีทุกรูปแบบที่ได้รับรางวัลต้องยอมรับว่าเป็นสิ่งที่ทำได้ยาก แต่ทุกคนก็สามารถทำได้และสามารถสร้างประโยชน์ให้สังคมในวงกว้างได้นายกรัฐมนตรี ย้ำว่าประวัติศาสตร์เป็นสิ่งสำคัญที่ทุกคนต้องเรียนรู้ เพื่อให้เกิดความรัก ความหวงแหนที่สถาบันชาติและบรรพบุรุษได้รักษาไว้ให้ ดังนั้นทุกคนจะต้องร่วมกันสืบสานและสร้างประวัติศสตร์ไปสู่รุ่นลูกรุ่นหลานที่สำคัญทุกคนจะต้องมีจิตสำนึกที่จะทำให้ส่วนรวมเพื่อประเทศชาติ ซึ่งเป็นการสนองพระราชปณิธานของสมเด็จพระเจ้าอยู่หัว ที่ได้พระราชทานโครงการจิตอาสา ทำความดี ด้วยหัวใจ ทั้งนี้ขอให้ทุกคนร่วมสร้างประเทศที่อบอุ่น มีความรักความปรองดอง ซึ่งสิ่งเหล่านี้จะเกิดได้ต้องมาจากทุกคนในประเทศ โดยทุกคนจะต้องเรียนรู้และสร้างประวัติศาสตร์ที่ดีร่วมกันสำหรับสุดยอดวัฒนธรรมสร้างสรรค์แห่งปีพ.ศ.2561 แบ่งเป็น 6 สาขา รวมทั้งสิ้น 32 รางวัล สาขาบุคคลแห่งปี อาทิ นาวาตรี สมาน กุนัน (จ่าแซม) ผู้เสียสละชีวิตจากการช่วยเหลือ 13 ชีวิตทีมหมูป่าที่ถ้ำหลวงขุนน้ำนางนอน สาขาสปอตสร้างสรรค์ สาขาคลิปวีดีโอสร้างสรรค์แห่งปี สาขาละครโทรทัศน์สร้างสรรค์แห่งปี สาขาภาพยนตร์ไทยสร้างสรรค์แห่งปี สาขาเหตุการณ์สำคัญแห่งปี ได้แก่ ยูเนสโกประกาศขึ้นทะเบียนโขนไทยเป็นมรดกวัฒนธรรมของมนุษยชาติ ยูเนสโกประกาศให้ฟิล์มกระจกเป็นมรดกความทรงจำแห่งโลก จาก ฟิล์มกระจกชุดหอพระสมุดวชิรญาณและปฏิบัติการถ้ำหลวง:บันทึกวาระแห่งโลก